জন হপফিল্ড

জন জোসেফ হপফিল্ড (, জন্ম ১৫ই জুলাই, ১৯৩৩) একজন মার্কিন পদার্থবিজ্ঞানী এবং প্রিন্সটন বিশ্ববিদ্যালয়ের অবসরোত্তর সাম্মানিক (ইমেরিটাস) অধ্যাপক। তিনি সংযোজী স্নায়ুবৎ জালকব্যবস্থাগুলির উপর ১৯৮২ সালে সম্পাদিত গবেষণার জন্য বিশেষভাবে পরিচিত। তিনি হপফিল্ড জালকব্যবস্থার স্রষ্টা। এই উদ্ভাবনের আগে কৃত্রিম বুদ্ধিমত্তার গবেষণা ক্ষেত্রটি নিষ্প্রাণ হয়ে পড়েছিল (কৃত্রিম বুদ্ধিমত্তার নিষ্প্রাণ পর্ব)। হপফিল্ডের গবেষণাকর্ম ক্ষেত্রটিতে বড় মাপের আগ্রহের পুনরুজ্জীবন ঘটায়।

২০২৪ সালে হপফিল্ড জেফরি হিন্টনের সাথে যৌথভাবে পদার্থবিজ্ঞানে নোবেল পুরস্কার লাভ করেন। যন্ত্র দ্বারা শিখন ("মেশিন লার্নিং") ক্ষেত্রের ভিত্তি নির্মাণে অবদান রাখার জন্য, বিশেষ করে কৃত্রিম স্নায়ুবৎ জালিকাব্যবস্থাগুলির উপর গবেষণার জন্য তাঁদেরকে এই পুরস্কার প্রদান করা হয়। এছাড়া তিনি পদার্থবিজ্ঞানের বহুসংখ্যক ক্ষেত্রে একাধিক পুরস্কার লাভ করেছেন, যে ক্ষেত্রগুলির মধ্যে ঘনপদার্থবিজ্ঞান, পরিসংখ্যানিক বলবিজ্ঞান ও জৈব-পদার্থবিজ্ঞান উল্লেখ্য।

 জীবনী 
হপফিল্ড মার্কিন যুক্তরাষ্ট্রের সোয়ার্থমোর কলেজ থেকে পদার্থবিজ্ঞান বিষয়ে কলাবিদ্যায় স্নাতক উপাধি অর্জন করেন। তিনি কর্নেল বিশ্ববিদ্যালয় থেকে ১৯৫৮ সালে পদার্থবিজ্ঞানে ডক্টরেট উপাধি অর্জন করেন। তিনি ১৯৫৮ থেকে ১৯৬০ সাল পর্যন্ত বেল ল্যাবরেটরিজের কারিগরি কর্মীদলের সদস্য ছিলেন। ১৯৬১ থেকে ১৯৬৪ সাল পর্যন্ত ক্যালিফোর্নিয়া বিশ্ববিদ্যালয়, বার্কলি-তে পদার্থবিজ্ঞান বিভাগে সহকারী অধ্যাপক এবং সহযোগী অধ্যাপক পদে কর্মরত ছিলেন। ১৯৬৪ থেকে ১৯৮০ সাল পর্যন্ত প্রিন্সটন বিশ্ববিদ্যালয়ে অধ্যাপক হিসেবে কর্মরত ছিলেন। ১৯৮০ থেকে ১৯৯৭ সাল পর্যন্ত ক্যালিফোর্নিয়া ইনস্টিটিউট অফ টেকনোলজি-র রসায়ন ও জীববিজ্ঞান বিভাগের অধ্যাপক হিসেবে কর্মরত ছিলেন। ১৯৯৭ সাল থেকে তিনি প্রিন্সটন বিশ্ববিদ্যালয়ে আণবিক জীববিজ্ঞানের অধ্যাপক হিসেবে কর্মরত। তিনি ২০০৬ সালে আমেরিকান ফিজিক্যাল সোসাইটি-র সভাপ্রধান নির্বাচিত হন।

 তথ্যসূত্র 



বিষয়শ্রেণী:১৯৩৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কৃত্রিম বুদ্ধিমত্তা গবেষক
বিষয়শ্রেণী:কৃত্রিম বুদ্ধিমত্তার ইতিহাস
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির শিক্ষক
বিষয়শ্রেণী:প্রিন্সটন বিশ্ববিদ্যালয়ের শিক্ষক
বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:২০শ শতাব্দীর মার্কিন পদার্থবিজ্ঞানী
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:অলিভার ই. বাকলি ঘনপদার্থবিজ্ঞান পুরস্কার বিজয়ী
বিষয়শ্রেণী:পোলীয় বংশোদ্ভূত মার্কিন ব্যক্তি
বিষয়শ্রেণী:মার্কিন নোবেল বিজয়ী
বিষয়শ্রেণী:ম্যাকআর্থার সভ্য
বিষয়শ্রেণী:২০শ শতাব্দীর মার্কিন জীববিজ্ঞানী
বিষয়শ্রেণী:২১শ শতাব্দীর মার্কিন জীববিজ্ঞানী
বিষয়শ্রেণী:২১শ শতাব্দীর মার্কিন পদার্থবিজ্ঞানী